rejauldu/bengali-wikipedia huggingface dataset:
নেহাল ছুদাসামা হলেন একজন ভারতীয় মডেল, ফিটনেস কনসালটেন্ট ও সুন্দরী প্রতিযোগিতা বিজয়ী। তিনি অনুষ্ঠান পরিকল্পক হিসেবেও কাজ করেন। তিনি মিস ইউনিভার্স ইন্ডিয়া ২০১৮ খেতাবপ্রাপ্ত ও ২০১৮ সালে মিস ইউনিভার্স প্রতিযোগিতায় ভারতের প্রতিনিধিত্ব করেছিলেন।  সুন্দরী প্রতিযোগিতায় অংশগ্রহণ ২০১৮ সালে তিনি ফেমিনা মিস গুজরাত প্রতিযোগিতায় সেরা তিন প্রতিযোগীর একজন হয়েছিলেন। পরবর্তীতে, তিনি মিস ইউনিভার্স ইন্ডিয়া ২০১৮ প্রতিযোগিতায় অংশ নেন এবং বিজয়ী হন। তাকে পূর্ববর্তী আসরের খেতাবধারী শ্রদ্ধা শশিধর মুকুট পরিয়ে দিয়েছিলেন। এছাড়াও তিনি 'মিস বডি বিউটিফুল' ও 'মিস মাল্টিমিডিয়া' উপ খেতাব অর্জন করেছিলেন। তিনি ২০১৮ সালের ডিসেম্বরে থাইল্যান্ডের ব্যাংককে মিস ইউনিভার্স ২০১৮  প্রতিযোগিতায় ভারতের প্রতিনিধিত্ব করেছিলেন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:১৯৯৬-এ জন্ম বিষয়শ্রেণী:মুম্বইয়ের নারী মডেল বিষয়শ্রেণী:ভারতীয় সুন্দরী প্রতিযোগিতা বিজয়ী বিষয়শ্রেণী:মিস ইউনিভার্স ২০১৮-এর প্রতিযোগী বিষয়শ্রেণী:ফেমিনা মিস ইন্ডিয়া
সিন্ধুরা গাড্ডে হলেন একজন প্রাক্তন ভারতীয়  অভিনেত্রী এবং সৌন্দর্য প্রতিযোগিতার খেতাবধারী। তিনি ২০০৫ সালে ফেমিনা মিস ইন্ডিয়া ওয়ার্ল্ড জিতেছিলেন এবং ২০০৫ সালে মিস ওয়ার্ল্ড প্রতিযোগিতার সেমিফাইনালেও উঠেছিলেন।   প্রাথমিক জীবন  সিন্ধুরা গাড্ডে অন্ধ্রপ্রদেশের বিজয়ওয়াড়ায় জন্মগ্রহণ করেন।  তাঁর বাবা-মা বিদেশে নিউজিল্যান্ডে  কর্মরত থাকাকালীন, বিজয়ওয়াড়ায় তাঁর দাদু-ঠাকুরমার কাছে তিনি বড় হয়ে হয়ে উঠে ছিলেন। ১০ বছর বয়সে তিনি নিউজিল্যান্ডে চলে যান।  নিউজিল্যান্ডে পড়াশোনা শেষ করার পর, তিনি প্রচার মাধ্যম এবং ফ্যাশন জগতে তাঁর কর্মজীবন শুরু করেন। তিনি ভারতে ফিরে এসে  ফার্মাকোলজি ও ফিজিওলজিতে দুটি ডিগ্রি এবং মডেলিংয়ে ডিপ্লোমা সম্পন্ন করেন। তিনি জাপানি, চীনা এবং আরবি ভাষায় প্রাথমিক কোর্সও গ্রহণ করেছিলেন।   কর্মজীবন  ২০০৫ সালে তিনি ফেমিনা মিস ইন্ডিয়া ওয়ার্ল্ডের মুকুট লাভ করেন। সেমিফাইনাল রাউন্ডে যখন তাঁকে জিজ্ঞাসা করা হয়েছিল যে তাঁরা কোন উদ্ভাবন তৈরি করতে চান এবং কেন, তখন তিনি উত্তর দিয়েছিলেন যে তিনি ক্যান্সারের জন্য একটি প্রাকৃতিক প্রতিকার তৈরি করতে চান। প্রতিযোগিতা জয়ের পর, তিনি বলেন, "জিতে তিনি নিজেকে বিশ্বের সর্বোচ্চ চূড়ায় আছেন মনে করেন এবং ভারতকে বিশ্বব্যাপী গর্বিত করার আশা করেন"।  প্রতিযোগিতার সময় তাঁর ফ্যাশন ডিজাইনার ছিলেন জয়রাম রামিনেনি  তিনি ২০০২ সালের মিস ইন্ডিয়া নিউজিল্যান্ডে প্রথম রানার আপ এবং ২০০২ সালের মিস অকল্যান্ডে দ্বিতীয় রানার আপ ছিলেন। মুকুট লাভের পর থেকে, তিনি বেশ কয়েকটি জনসমাবেশে উপস্থিত হয়েছেন, তার মধ্যে আছে ২০০৫ সালে মিশিগানের ডেট্রয়েটে TANA সম্মেলন এবং নিউ ইয়র্কের ওয়াপিংগার্স ফলসের হিন্দু সমাজ মন্দিরে উপস্থিতি।[ তথ্যসূত্র প্রয়োজন ] সিন্ধুরা ২০০৫ সালে চীনে অনুষ্ঠিত মিস ওয়ার্ল্ড প্রতিযোগিতায় সেমিফাইনালে উঠেছিলেন।  সিন্ধুরা গাড্ডে টলিউডে রোহিত খুরানার বিপরীতে "সঙ্গমম"  মাধ্যমে চলচ্চিত্রে আত্মপ্রকাশ করেন। তেলুগু ছবিটি পরিচালনা করেছেন রসুল এলোর এবং প্রযোজনা করেছেন পি রমনা এবং গাভারা পার্থসারথি।  তিনি হে বেবিতেও ছোট চরিত্রে অভিনয় করেছিলেন এবং নাগেশ কুকুনুরের বেমিসাল ছবিতে চুক্তিবদ্ধ হয়েছিলেন, কিন্তু সেই ছবিটির প্রযোজনা শুরু হয়নি।  এরপর তিনি তেলুগু ছবিতে ফিরে রবি বাবু  এবং কিলারের পরিচালনায় "অমরাবতী" তে অভিনয় করেন।   তিনি টানা ৩ বছর ধরে ফেমিনা মিস ইন্ডিয়া সাউথের উপস্থাপক হিসেবে দায়িত্ব পালন করেছেন।   ২০১০ সালের ৪ঠা ডিসেম্বর তারিখে, তিনি নিউজিল্যান্ডে তাঁর ১০ বছরের প্রেমিক জোনাথন ওয়ার্ডকে বিয়ে করেন।    চলচ্চিত্র তালিকা  বছর চলচ্চিত্র ভূমিকা ভাষা মন্তব্য ২০০৭ হেই বেবি দেবিকা হিন্দি ২০০৮ সঙ্গমম সংস্কৃতি তেলুগু ২০০৯ অমরাবতী কিরণ তেলুগু ২০১০ খুনি তেলুগু   তথ্যসূত্র    বহিঃ সংযোগ    সিন্ধুরা গাডের অফিসিয়াল টুইটার পেজ  বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:অন্ধ্রপ্রদেশের নারী মডেল বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:বিজয়ওয়াড়ার অভিনেত্রী বিষয়শ্রেণী:মিস ওয়ার্ল্ড ২০০৫-এর প্রতিনিধি বিষয়শ্রেণী:জীবিত ব্যক্তি বিষয়শ্রেণী:ফেমিনা মিস ইন্ডিয়া বিজয়ী
right|100x100px|নোস্ত্রাদামুস ...ফরাসি জ্যোতিষী নোস্ত্রাদামুস সেপ্টেম্বর ১১, ২০০১ এর হামলা সম্পর্কে কয়েক শত বছর পূর্বেই ভবিষ্যৎবাণী করেছিলেন বলে ধারণা করা হয়? ...মহাবিশ্বে বুদ্ধিমান প্রাণসত্ত্বা থাকার বিপুল সম্ভাবনা সত্ত্বেও এখনো পর্যন্ত এর কোন নিদর্শন খুঁজে না পাওয়ার বিভ্রান্তিটি ফার্মি হেঁয়ালি নামে পরিচিত? ...বিশ্ব স্বাস্থ্য সংস্থার পরামর্শ অনুযায়ী কোনো দেশে শল্যপ্রসবের (সিজারিয়ান সেকশন) মাধ্যমে শিশু জন্মের হার মোট জন্মহারের ১৫ শতাংশের বেশি হওয়া অনুচিত? right|100x100px|ওপরা উইনফ্রি ...যুক্তরাষ্ট্রের বিখ্যাত টাইম ম্যাগাজিনের টাইম ১০০-এ সর্বাধিক সাত বার বিশ্বের সবচেয়ে ক্ষমতাশালী ব্যক্তিত্বদের মধ্যে স্থান করে নিয়েছেন মার্কিন টেলিভিশন উপস্থাপিকা ওপরা উইনফ্রি? ...১৯৪২ সালে মহম্মদ আতাউল গণি ওসমানী যখন মেজর পদে উন্নীত হন, তখন তিনিই ছিলেন তৎকালীন ব্রিটিশ সাম্রাজ্যের সর্বকনিষ্ঠ মেজর?
থাম্ব গিলবার্ট জেমস হিথকোট-ড্রামন্ড-উইলবি, অ্যানকাস্টারের তৃতীয় আর্ল,  (৮ ডিসেম্বর ১৯০৭ - ২৯ মার্চ ১৯৮৩) ১৯১০ থেকে ১৯৫১ সাল পর্যন্ত লর্ড উইলফবি ডি এরেসবি স্টাইল, ছিলেন একজন ব্রিটিশ রক্ষণশীল রাজনীতিবিদ।   কর্মজীবন  ১৯৩৩ সালে তিনি রাটল্যান্ড এবং স্ট্যামফোর্ডের সংসদ সদস্য (এমপি) হিসাবে হাউস অফ কমন্সে নির্বাচিত হন এবং ১৯৫০ সাল পর্যন্ত এই আসনে অধিষ্ঠিত ছিলেন। আসনটি পূর্বে তার চাচা, ক্লাউড হিথকোট-ড্রামন্ড-উইলবি- এর হাতে ছিল। ১৯৩৩ থেকে ১৯৩৫ সাল পর্যন্ত, হিথকোট-ড্রামন্ড-উইলবি ছিলেন " বেবি অফ দ্য হাউস ", হাউস অফ কমন্সের সর্বকনিষ্ঠ সদস্য।   তথ্যসূত্র    বহিঃসংযোগ     বিষয়শ্রেণী:যুক্তরাজ্যের সংসদ সদস্য যারা উত্তরাধিকারসূত্রে পিয়ারেজ বিষয়শ্রেণী:যুক্তরাজ্যের সংসদ সদস্য ১৯৪৫-১৯৫০ বিষয়শ্রেণী:যুক্তরাজ্যের সংসদ সদস্য ১৯৩৫-১৯৪৫ বিষয়শ্রেণী:যুক্তরাজ্যের সংসদ সদস্য ১৯৩১-১৯৩৫ বিষয়শ্রেণী:রয়্যাল আর্টিলারি কর্মকর্তা বিষয়শ্রেণী:ইটন কলেজে শিক্ষিত ব্যক্তি বিষয়শ্রেণী:দ্বিতীয় বিশ্বযুদ্ধে ব্রিটিশ সেনা কর্মকর্তা বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:ম্যাগডালিন কলেজ, কেমব্রিজের প্রাক্তন শিক্ষার্থী বিষয়শ্রেণী:১৯৮৩-এ মৃত্যু বিষয়শ্রেণী:১৯০৭-এ জন্ম বিষয়শ্রেণী:হিথকোট পরিবার
থাম্ব|লিং রিনপোছে হায়দ্রাবাদ প্রাসাদে অবস্থানরত। থুব-ব্স্তান-লুং-র্তোগ্স-ব্স্তান-'দ্জিন-'ফ্রিন-লাস () (১৯০৩-১৯৮৩) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের সাতানব্বইতম দ্গা'-ল্দান-খ্রি-পা বা প্রধান ছিলেন।   সংক্ষিপ্ত জীবনী  থুব-ব্স্তান-লুং-র্তোগ্স-ব্স্তান-'দ্জিন-'ফ্রিন-লাস ১৯০৩ খ্রিষ্টাব্দে তিব্বতে জন্মগ্রহণ করেন। তাকে ব্লো-ব্জাং-লুং-র্তোগ্স-ব্স্তান-'দ্জিন-'ফ্রিন-লাস () নামক পঞ্চম লিং রিনপোছে উপাধিধারী লামার পুনর্জন্ম রূপে চিহ্নিত করা হয়। ১৯১২ খ্রিষ্টাব্দে তিনি দ্রেপুং বৌদ্ধবিহার বিশ্ববিদ্যালয়ের লোসেলিং মহাবিদ্যালয়ে শিক্ষালাভের উদ্দেশ্যে ভর্তি হন। পরের বছর তিনি শ্রমণের শপথ গ্রহণ করেন এবং কুড়ি বছর বয়সে ত্রয়োদশ দলাই লামা তাকে ভিক্ষুর শপথ প্রদান করেন। ১৯৩৮ খ্রিষ্টাব্দে তিনি গ্যুতো তন্ত্র মহাবিদ্যালয়ের প্রধান হিসেবে অধিষ্ঠিত হন। ১৯৪০ খ্রিষ্টাব্দে তিনি চতুর্দশ দলাই লামার শিক্ষক হিসেবে দায়িত্ব লাভ করেন। ১৯৪৯ খ্রিষ্টাব্দে তিনি দ্গা'-ল্দান বৌদ্ধবিহারের শার-র্ত্সে () মহাবিদ্যালয়ের প্রধানের দায়িত্ব লাভ করেন। ১৯৬৫ খ্রিষ্টাব্দে ভারতের বুদ্ধগয়া শহরে তিনি দ্গা'-ল্দান বৌদ্ধবিহারের সাতানব্বইতম প্রধান হিসেবে নির্বাচিত হন।   তথ্যসূত্র        বিষয়শ্রেণী:১৯০৩-এ জন্ম বিষয়শ্রেণী:১৯৮৩-এ মৃত্যু বিষয়শ্রেণী:গানদেন ত্রিপা বিষয়শ্রেণী:লিং রিনপোছে
বিচারপতি এম ফাতিমা বিবি (); (৩০ এপ্রিল, ১৯২৭ - ২৩ নভেম্বর ২০২৩) ছিলেন ভারতের প্রথম মহিলা বিচারক। ভারতের সুপ্রিম কোর্টে (১৯৮৯) সালে তাকে নিযুক্ত করা হয়, এবং প্রথম কোন মুসলিম মহিলা যিনি ভারতের উচ্চতর বিচারব্যবস্থায় নিযুক্ত হন। তিনি ভারতের সুপ্রিম কোর্টের প্রথম  মহিলা বিচারক  এবং এশিয়া উপমহাদেশেরও প্রথম মহিলা বিচারক হিসেবে মর্যাদা লাভ করেন। আদালত থেকে অবসরের পর তিনি জাতীয় মানবাধিকার কমিশনের সদস্য হিসেবে কাজ করেন এবং তামিলনাড়ুর (১৯৯৭-২০০১) সাল পর্যন্ত গভর্নর হিসেবে কর্মরত ছিলেন।২০২৪ খ্রিস্টাব্দে ভারত সরকার দেশের তৃতীয় সর্বোচ্চ বেসামরিক পুরস্কার পদ্মভূষণ মরণোত্তর প্রদান করে।    প্রাথমিক জীবন ও শিক্ষা  ফাতিমা বিবি মীরা সাহেব এবং খাদিজা বিবির কন্যা হিসেবে পাথানামথিত্তা, ট্রাভাঙ্কোর, ব্রিটিশ ভারতে ৩০ এপ্রিল ১৯২৭ সালে জন্মগ্রহণ করেন।  তিনি পাথানামথিত্তায় ক্যাথোলিকেট উচ্চ বিদ্যালয়ে তার স্কুল জীবন শুরু করেন এবং তার বি.এসসি. তিরুবনন্তপুরম এর ইউনিভার্সিটি কলেজ থেকে সম্পন্ন করেন।  কর্মজীবন তিনি ১৪ নভেম্বর ১৯৫০ সালে অ্যাডভোকেট হিসাবে তার নাম নথিভুক্ত হয়। তিনি কেরালার নিম্ন বিচার বিভাগে তার কর্মজীবন শুরু করেন। তিনি ১৯৫৮ সালের মে মাসে কেরালার সাব কোটি জুডিশিয়াল সার্ভিসেস মুনসেফ হিসাবে নিযুক্ত হন। তিনি ১৬৮ সালে সাব জজ হিসেবে পদোন্নতি পান এবং ১৯৭২ সালে চিফ জুডিশিয়াল ম্যাজিস্ট্রেট ও ১৯৭৪ সালে জেলা ও দায়রা জজ হিসেবে কাজ করেন।  এছাড়াও তিনি ১৯৮০ সালের জানুয়ারিতে আয়কর আপিল ট্রাইব্যুনালের বিচারিক সদস্য হিসাবে নিযুক্ত হন। তিনি তখন ৪ আগস্ট ১৯৮৩ সালে একজন বিচারক হিসেবে হাইকোর্ট থেকে উচ্চপদস্থ কর্মকর্তা ছিলেন।  তিনি ১৯৮৪ সালের ১৪ মে হাইকোর্টের স্থায়ী জজ হিসেবে মর্যাদা লাভ করেন। তিনি ১৯৮৯ সালের ২৯ এপ্রিল হাইকোর্টের জজ হিসাবে অবসর গ্রহণ করেন।   তামিলনাড়ু গভর্নর  তিনি পরে ২৫ জানুয়ারি ১৯৯৭ সালে তামিলনাড়ু গভর্নর পদে নিযুক্ত হন।   অন্যান্য সামাজিক কর্মকাণ্ড  রাষ্ট্রের গভর্নর হিসেবে তিনি মাদ্রাজ বিশ্ববিদ্যালয়ের চ্যান্সেলর হিসেবে দায়িত্ব পালন করেন। এছাড়াও তিনি পিছিয়ে পড়া শিক্ষার্থীদের জন্য কেরালা কমিশনের চেয়ারম্যান (১৯৯৩) হিসেবে কাজ করেন এবং জাতীয় মানবাধিকার কমিশন (১৯৯৩) এর সদস্য ছিলেনে। তিনি ১৯৯০ সালে ডি লিট সম্মানএবং মহিলা শিরোমনী পুরস্কার লাভ করেন। এছাড়াও তিনি,ভারত জ্যোতি পুরস্কার লাভ করেন।  তিনি শেষ জীবনে কেরালার  পত্তনমতিট্টায় তার পৈতৃক বাড়িতে বসবাস করেন। ২০২৩ খ্রিস্টাব্দের ২৩ নভেম্বর সেখানেই তার মৃত্যু হয়।   আরও দেখুন   আসাফ আলী   মুসলিম শিক্ষা সংস্থা   তথ্যসূত্র   বিষয়শ্রেণী:ভারতীয় মুসলিম বিষয়শ্রেণী:ভারতীয় বিচারপতি বিষয়শ্রেণী:ভারতের নারী রাজ্যের গভর্নর বিষয়শ্রেণী:ভারতীয় নারীদের বিচারক বিষয়শ্রেণী:তামিলনাড়ুর রাজ্যপাল বিষয়শ্রেণী:কেরলের ব্যক্তি বিষয়শ্রেণী:১৯২৭-এ জন্ম বিষয়শ্রেণী:২০২৩-এ মৃত্যু বিষয়শ্রেণী:ভারতের সুপ্রিম কোর্টের বিচারপতি বিষয়শ্রেণী:মাদ্রাজ হাইকোর্টের বিচারক বিষয়শ্রেণী:২০শ শতাব্দীর ভারতীয় আইনজীবী বিষয়শ্রেণী:২০শ শতাব্দীর ভারতীয় মুসলিম বিষয়শ্রেণী:ভারতের নারী রাজ্যপাল বিষয়শ্রেণী:২০শ শতাব্দীর ভারতীয় নারী রাজনীতিবিদ বিষয়শ্রেণী:২০শ শতাব্দীর ভারতীয় রাজনীতিবিদ বিষয়শ্রেণী:২০শ শতাব্দীর ভারতীয় বিচারক বিষয়শ্রেণী:মালয়ালী ব্যক্তি বিষয়শ্রেণী:কেরলের রাজনীতিতে নারী বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:২১শ শতাব্দীর ভারতীয় রাজনীতিবিদ বিষয়শ্রেণী:কেরলের শিক্ষাবিদ বিষয়শ্রেণী:তামিলনাড়ুর রাজনীতিতে নারী
ইন্ডিয়া ফাইলিংস ডট কম হল একটি ভারতীয় ক্লাউড-ভিত্তিক আইনি এবং ব্যবসায়িক উপদেষ্টা সংস্থা। এটি ২০১৪ সালে লিওনেল চার্লস দ্বারা প্রতিষ্ঠিত হয়েছিল এবং এর সদর দফতর চেন্নাই, তামিলনাড়ুতে অবস্থিত। এটি প্রতি বছর প্রায় সাত হাজার স্টার্টআপ অন্তর্ভুক্ত করতে সহায়তা করে। এটি ভার্ভ ফিনান্সিয়াল সার্ভিসেসের অধীনে অন্তর্ভুক্ত করা হয়। ২০২২ সালের ফেব্রুয়ারিতে, আইসিআইসিআই ব্যাঙ্ক ভার্ভ ফিনান্সিয়াল সার্ভিসেস-এর ৯.৪৯% শেয়ার কিনে নেয়।  ইন্ডিয়া ফাইলিংস ২০১৪ সালের অক্টোবরে প্রতিষ্ঠিত হয়। এপ্রিল ২০১৮-এ, ইন্ডিয়া ফাইলিংস একটি অনলাইন কর-প্রদান পরিষেবা শুরু করে। ২০২২ সালের জানুয়ারিতে, ইন্ডিয়া ফাইলিংস মুম্বাই-ভিত্তিক ভেঞ্চার ক্যাপিটাল ফার্ম উদতারা ভেঞ্চারস, সিঙ্গাপুর-ভিত্তিক কোম্পানি বি নেক্সট এবং ক্রিডিক্যাপ এশিয়া ডভিসরস থেকে USD ৪.৩ মিলিয়নের তহবিল সংগ্রহ করে। এর সাহায্যে বছরে প্রায় সাত হাজার স্টার্টআপ যুক্ত হয়।   ভারতে পণ্য ও পরিষেবা কর (জিএসটি) ব্যবস্থার উপর শিক্ষামূলক এবং প্রশিক্ষণ প্রদানের জন্য কোম্পানিটি ইন্ডিয়া ফাইলিংস ডট কম-এ একটি জিএসটি পোর্টাল চালু করে।  ইন্ডিয়া ফাইলিংস ডট কম দুই কর্মচারীর একটি ছোট দল নিয়ে শুরু হয় এবং তখন থেকে প্রায় ৫০০ ব্যক্তির একটি দলে পরিণত হয়।  তথ্যসূত্র   বিষয়শ্রেণী:ভারতীয় ওয়েবসাইট
সালতোরো পর্বতশ্রেণী বা সালতোরো মুজতাঘ কারাকোরাম পর্বতশ্রেণীর এক উপপর্বতশ্রেণী বিশেষ।   অবস্থান  সালতোরো পর্বতশ্রেণী কারাকোরাম পর্বতশ্রেণীর মধ্যভাগে সিয়াচেন হিমবাহের দক্ষিণ পশ্চিম দিকে অবস্থিত। এই পর্বতশ্রেণীর পশ্চিম দিকে সালতোরো উপত্যকা অবস্থিত। এই পর্বতশ্রেণীর দক্ষিণ পশ্চিম দিকের খাড়া ঢালের পরে কোন্ডুস ও ডানসাম নদী উপত্যকা অবস্থিত। এই দুই নদী শ্যোক নদীর উপনদী সালতোরো নদীতে মিলিত হয়েছে। উত্তর পূর্ব দিকে কোন্ডুস হিমবাহ এই পর্বতশ্রেণীকে মাশেরব্রুম পর্বতশ্রেণী থেকে আলাদা করেছে। দক্ষিণ পূর্ব দিকে গ্যোং গিরিবর্ত্ম, গ্যোং হিমবাহ ও নদী উত্তর সালতোরো পর্বতশ্রেণীকে দক্ষিণ সালতোরো পর্বতশ্রেণী থেকে আলাদা করে রেখেছে।   অধিকার   ভারত সালতোরো পর্বতশ্রেণীকে জম্মু ও কাশ্মীর রাজ্যের অংশ হিসেবে দাবী করে, অপরদিকে পাকিস্তান একে গিলগিট বালটিস্তানের অংশ বলে দাবী জানায়। ১৯৬৭ খ্রিষ্টাব্দে দ্য ইউনাইটেড স্টেটস ডিফেন্স ম্যাপিং এজেন্সী কোন রকম তথ্যসূত্র ছাড়াই তাদের কৌশলগত অগ্রণী মানচিত্রে সমগ্র সিয়াচেন হিমবাহ ও সালতোরো পর্বতশ্রেণী পাকিস্তানের অন্তর্ভুক্ত বলে দেখানো হয়। সিয়াচেন হিমবাহ অঞ্চলের সীমান্ত সম্বন্ধে সিমলা চুক্তিতে অস্পষ্ট ভাবে উল্লেখ করা হয় যে সীমান্ত এনজে ৯৮৪২ থেকে উত্তরদিকে হিমবাহের দিকে এটি বিস্তৃত থাকবে। এনজে ৯৮৪২ এর স্থানাঙ্কের পার্শ্ববর্তী এলাকায় অসম্পূর্ণ ভাবে সংজ্ঞায়িত মানচিত্রের ওপর মালিকানার দাবীর কারণে ভারত ও পাকিস্তান এই দুই দেশের মধ্যে দ্বন্দ্ব শুরু হয়। Modern world history- Chapter-The Indian subcontinent achieves independence/The Coldest War. এ বিতর্কের ফলস্বরূপ ১৯৮৪ খ্রিষ্টাব্দে সিয়াচেন দ্বন্দ্ব শুরু হয় এবং ভারতীয় সেনাবাহিনী অপারেশন মেঘদূত সামরিক অভিযানের মাধ্যমে এই পর্বতশ্রেণীর অধিকাংশ ভারতের অধিকারে আসে।    পর্বতশৃঙ্গ  শৃঙ্গউচ্চতা (মিটার)উচ্চতা (ফুট)স্থানাঙ্কপ্রথম আরোহণআরোহণসালতোরো কাংরি৭,৭৪২২৫,৪০০১৯৬২২ (১)কে১২৭,৪২৮২৪,৩৭০১৯৭৪৪ (২)ঘেন্ট কাংরি৭,৪০১২৪,২৮১১৯৬১৪ (০)শেরপি কাংরি ৭,৩৮০২৪,২১৩১৯৭৬১ (১)   তথ্যসূত্র    Jerzy Wala, Orographical Sketch Map of the Karakoram, Swiss Foundation for Alpine Research, Zurich, 1990.  বিষয়শ্রেণী:ভারতের পর্বতমালা বিষয়শ্রেণী:জম্মু ও কাশ্মীর পর্বতমালা বিষয়শ্রেণী:কারাকোরাম বিষয়শ্রেণী:বালতিস্তান বিষয়শ্রেণী:পর্বতমালা
আনুশে বাবর গিল (, উর্দু,  ; জন্ম ২২ জানুয়ারী ১৯৯৯), পেশাগতভাবে শে গিল নামে পরিচিত, একজন পাকিস্তানি সঙ্গীতশিল্পী। তিনি মূলত উর্দু এবং পাঞ্জাবি সঙ্গীতশিল্পে কাজ করেন। কোক স্টুডিও সিজন ১৪–এ আলী শেঠির সাথে তার বিশ্ব–বিখ্যাত পাঞ্জাবি–উর্দু দ্বৈত গান "পাসুরি" এর মাধ্যমে তিনি জনপ্রিয়তা অর্জন করেছিলেন।   প্রারম্ভিক জীবন  শে গিল ১৯৯৯ সালের ২২ জানুয়ারি লাহোরে একটি পাঞ্জাবি খ্রিস্টান পরিবারে জন্মগ্রহণ করেন, যেখানে তিনি বেড়ে ওঠেন। তিনি ফরমান ক্রিশ্চিয়ান কলেজের ছাত্রী ছিলেন।   কর্মজীবন  শে গিল ২০১৯ সালে ইনস্টাগ্রামে একজন কভার-আর্টিস্ট হিসাবে তার কর্মজীবন শুরু করেছিলেন। কোক স্টুডিওতে আলী শেঠির সাথে তার পাঞ্জাবি–উর্দু প্রথম দ্বৈত সঙ্গীত "পাসুরি" প্রকাশ করার আগে তিনি মূলত ইনস্টাগ্রামে কভার গান পোস্ট করতেন। এই গানটি তাকে বিশ্বজুড়ে ব্যাপক জনপ্রিয়তা এনে দেয়।   ডিস্কোগ্রাফি   প্রধান শিল্পী  + শিরোনাম বছর সঙ্গীত প্রযোজক লেবেল রোমান নাস্তালিক "লেফট রাইট" "  " ২০২৩ আবদুল্লাহ সিদ্দিকী আলী শেঠি " পশুরী " "  " ২০২২ জুলফিকার জব্বার খান ও আবদুল্লাহ সিদ্দিকী কোক স্টুডিও   বিশিষ্ট শিল্পী   শিরোনাম বছর সঙ্গীত প্রযোজক অ্যালবাম রোমান নাস্তালিক "সুকুন" "  " ২০২২ হাসান ও রোশান "  "  শিরোনাম বছর প্রযোজক সহ–শিল্পী রোমান নাস্তালিক "বুলেয়া" "  " ২০২৩ অসীম আজহার, সুলেমান নাসির ও হায়দার আলী অসীম আজহার   টেলিভিশন সাউন্ডট্র্যাক   শিরোনাম বছর প্ল্যাটফর্ম সহ-শিল্পী রোমান নাস্তালিক "দিল–ই–বীরান" "  " ২০২২ এআরওয়াই ডিজিটাল - "আ মিলি হো ইউনহি" "  " ২০২৩ হাম টিভি সামি খান   তথ্যসূত্র    বহিঃসংযোগ         বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:ফরমান ক্রিশ্চিয়ান কলেজের প্রাক্তন শিক্ষার্থী বিষয়শ্রেণী:উর্দু নেপথ্য সঙ্গীতশিল্পী বিষয়শ্রেণী:পাঞ্জাবি ভাষার সঙ্গীতশিল্পী বিষয়শ্রেণী:পাঞ্জাবি ব্যক্তি বিষয়শ্রেণী:লাহোরের সঙ্গীতজ্ঞ বিষয়শ্রেণী:পাকিস্তানি খ্রিস্টান বিষয়শ্রেণী:পাকিস্তানি চলচ্চিত্রের সঙ্গীতশিল্পী বিষয়শ্রেণী:পাকিস্তানি পপ গায়ক
ভাটিখাইন বাংলাদেশের চট্টগ্রাম জেলার পটিয়া উপজেলার অন্তর্গত একটি ইউনিয়ন।   আয়তন  ভাটিখাইন ইউনিয়নের আয়তন ১,২৭৬ একর (৫.১৬ বর্গ কিলোমিটার)। এটি পটিয়া উপজেলার সবচেয়ে ছোট ইউনিয়ন।   জনসংখ্যার উপাত্ত  ২০১১ সালের আদমশুমারি অনুযায়ী ভাটিখাইন ইউনিয়নের মোট জনসংখ্যা ৭,৬২৪ জন। এর মধ্যে পুরুষ ৩,৮১৯ জন এবং মহিলা ৩,৮০৫ জন। মোট পরিবার ১,৪৩৩টি।   অবস্থান ও সীমানা  পটিয়া উপজেলার মধ্যভাগে ভাটিখাইন ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২ কিলোমিটার। এ ইউনিয়নের পশ্চিমে বড়লিয়া ইউনিয়ন, দক্ষিণে ছনহরা ইউনিয়ন, পূর্বে কচুয়াই ইউনিয়ন এবং উত্তরে পটিয়া পৌরসভা অবস্থিত।   প্রশাসনিক কাঠামো  ভাটিখাইন ইউনিয়ন পটিয়া উপজেলার আওতাধীন ১৪নং ইউনিয়ন পরিষদ। এ ইউনিয়নের প্রশাসনিক কার্যক্রম পটিয়া থানার আওতাধীন। এটি জাতীয় সংসদের ২৮৯নং নির্বাচনী এলাকা চট্টগ্রাম-১২ এর অংশ। এ ইউনিয়নের গ্রামগুলো হল:  বাকখালী  করল  ভাটিখাইন  ঠেগরপুনি   শিক্ষা ব্যবস্থা  ২০১১ সালের আদমশুমারি অনুযায়ী ভাটিখাইন ইউনিয়নের সাক্ষরতার হার ৫৮.৪%। এ ইউনিয়নে ২টি মাধ্যমিক বিদ্যালয়, ১টি দাখিল মাদ্রাসা ও ৩টি প্রাথমিক বিদ্যালয় রয়েছে।   শিক্ষা প্রতিষ্ঠান  মাধ্যমিক বিদ্যালয়  করল বালিকা উচ্চ বিদ্যালয়		  নলিনীকান্ত মেমোরিয়াল ইনস্টিটিউট  মাদ্রাসা  হযরত মির্জা আলী লেদু শাহ (রহ.) দাখিল মাদ্রাসা  প্রাথমিক বিদ্যালয়  করল সুমঙ্গল সরকারি প্রাথমিক বিদ্যালয়  পূর্ব ভাটিখাইন সরকারি প্রাথমিক বিদ্যালয়  ভাটিখাইন এ হাকিম সরকারি প্রাথমিক বিদালয়   যোগাযোগ ব্যবস্থা  ভাটিখাইন ইউনিয়নে যোগাযোগের প্রধান সড়ক পটিয়া-শোভনদণ্ডী সড়ক। প্রধান যোগাযোগ মাধ্যম সিএনজি চালিত অটোরিক্সা।   ধর্মীয় উপাসনালয়  ভাটিখাইন ইউনিয়নে ১০টি মসজিদ, ১৬টি মন্দির ও ৭টি বিহার রয়েছে।   খাল ও নদী  ভাটিখাইন ইউনিয়নের উপর দিয়ে প্রবাহিত হচ্ছে শ্রী মাই খাল, বগাহরা খাল এবং মরা খাল।   হাট-বাজার  ভাটিখাইন ইউনিয়নের প্রধান হাট/বাজার হল ভাটিখাইন পোলের গোড়া (শ্মশান কালীর হাট) বাজার।   দর্শনীয় স্থান  ভাটিখাইন ইউনিয়নের দর্শনীয় স্থানগুলোর মধ্যে রয়েছে:  বুড়া গোঁসাইর মন্দির  লোকনাথ মন্দির   উল্লেখযোগ্য ব্যক্তি    জনপ্রতিনিধি   বর্তমান চেয়ারম্যান: মোহাম্মদ বখতিয়ার   আরও দেখুন   পটিয়া উপজেলা  পটিয়া থানা  চট্টগ্রাম জেলা   তথ্যসূত্র    বহিঃসংযোগ   বিষয়শ্রেণী:পটিয়া উপজেলার ইউনিয়ন
খরোষ্ঠীইউনিকোড তালিকা (পিডিএফ)    0  1  2  3  4  5  6  7  8  9  A  B  C  D  E  F U+10A0x 𐨀  𐨁  𐨂 𐨃   𐨅  𐨆       𐨌  𐨍  𐨎  𐨏 U+10A1x 𐨐 𐨑 𐨒 𐨓  𐨕 𐨖 𐨗  𐨙 𐨚 𐨛 𐨜 𐨝 𐨞 𐨟 U+10A2x 𐨠 𐨡 𐨢 𐨣 𐨤 𐨥 𐨦 𐨧 𐨨 𐨩 𐨪 𐨫 𐨬 𐨭 𐨮 𐨯 U+10A3x 𐨰 𐨱 𐨲 𐨳      𐨸  𐨹  𐨺     𐨿 U+10A4x 𐩀 𐩁 𐩂 𐩃 𐩄 𐩅 𐩆 𐩇         U+10A5x 𐩐 𐩑 𐩒 𐩓 𐩔 𐩕 𐩖 𐩗 𐩘        Notes 1.ইউনিকোড ভার্সন ৬.১Kharoshthi
আবখাজিয়ার রাষ্ট্রপতির পদটি ১৯৯৪ সালে সৃষ্টি হয়। ১৯৯২ ও ১৯৯৪-এ সংবিধান তৈরির পূর্বের মাঝামাঝি সময়ে রাষ্ট্রপতির অফিসটি সৃষ্টির পূর্বে রাষ্ট্রের প্রধানকে পার্লামেন্টের চেয়ারম্যান হিসেবে ডাকা হতো। পার্লামেন্টের চেয়ারম্যান পদবিটির পূর্বে আবখাজিয়ার সর্বোচ্চ অফিসকে সুপ্রীম সোভিয়েতের চেয়ারম্যানের অফিস হিসেবে গণ্য করা হতো। পদটি ২৫শে আগস্ট ১৯৯০ সালে জর্জিয়ান সোভিয়েত সোসালিস্ট রিপাবলিক থেকে স্বায়ত্তশাসিত হওয়ার সময় থেকে ১৯৯২ সালের ২৩শে জুলাই স্বাধীনতা ঘোষণার পূর্ব পর্যন্ত স্থায়ী ছিল।   রাষ্ট্রপতি-বিহীন রাষ্ট্রের প্রধান   # রাষ্ট্রের প্রধান  পদবি  অফিস গ্রহণ  অফিস ত্যাগ  দল ১  ভ্যালেরিয়ান কোভাকিয়া  সুপ্রীম সোভিয়েতের চেয়ারম্যান  আগস্ট ২৫, ১৯৯০  ডিসেম্বর ২৪, ১৯৯০  আবখাজিয়ার কমিউনিস্ট পার্টি ২  ভ্লাদিসলাভ আর্দজিনবা  সুপ্রীম সোভিয়েতের চেয়ারম্যান  ডিসেম্বর ২৪, ১৯৯০  জুলাই ২৩, ১৯৯২  আবখাজিয়ার কমিউনিস্ট পার্টি ৩  ভ্লাদিসলাভ আর্দজিনবা   পার্লামেন্টের চেয়ারম্যান  জুলাই ২৩, ১৯৯২  নভেম্বর ২৬, ১৯৯৪  (নাই)   আবখাজিয়ার রাষ্ট্রপতিদের তালিকা   # রাষ্ট্রপতি  অফ্রিস গ্রহণ  অফিস ত্যাগ  দল  উপ-রাষ্ট্রপতি ১  ভ্লাদিসলাভ আর্দজিনবা  নভেম্বর ২৬, ম১৯৯৪ ফেব্রুয়ারি ১২, ২০০৫  (নাই)  ভ্যালেরে আর্শবা ২  সার্গেই বাগাপ্স  ফেব্রুয়ারি ১২, ২০০৫  মে ২৯, ২০১১(অফিস থাকাকালীন মৃত্যু)  সংযুক্ত আবখাজিয়া  রাউল খাদজিম্বা (২০০৫-২০০৯)আলেক্সজেন্ডার এন্কভাব (২০০৯-২০১১)  ৩  আলেক্সজেন্ডার এন্কভাব  মে ২৯, ২০১১ভারপ্রাপ্ত মে ২৯ – জুলাই ২৬, আগস্ট ২৮ – সেপ্টেম্বর ২৬, ২০১১  আরোপিত  এইতাইরা  মিখাইল লোগোয়া   সর্বশেষ নির্বাচন   আবখাজিয়ার রাষ্ট্রপতি নির্বাচন, ২০১১   বহিঃসংযোগ   President of the Republic of Abkhazia. Official site  বিষয়শ্রেণী:রাষ্ট্রপতিদের তালিকা বিষয়শ্রেণী:আবখাজিয়া
উইলিয়াম গডউইন (৩ মার্চ ১৭৫৬ - ৭ এপ্রিল ১৮৩৬) ছিলেন একজন ইংরেজ সাংবাদিক, রাজনৈতিক দার্শনিক ও ঔপন্যাসিক। তিনি ছিলেন প্রথমদিকের ইউটিলিটারিয়ানিজম সমর্থকদের একজন এবং আধুনিক নৈরাজ্যবাদের সর্বপ্রথম প্রচারক।  গডউইনের এক বৎসরকালের মাঝে প্রকাশিত বই An Enquiry Concerning Political Justice, ছিলো রাজনৈতিক প্রতিষ্ঠানগুলোর উপর এক আক্রমণ এবং Things as They Are; or, The Adventures of Caleb Williams একটি প্রারম্ভিক রহস্যোপন্যাস যাতে অভিজাত জীবনযাপনকে আক্রমণ করা হয়। তিনি এই দু’টি গ্রন্থের সাফল্যে ভর করে ১৭৯০ এর দিকে লন্ডনের বিখ্যাত রক্ষণাত্মক জনের মাঝে ব্যাপক পরিচিতি পান। তিনি উপন্যাস, ইতিহাস, জনতত্ত্ব এসব ধারায় আজীবন ব্যাপক লেখালেখি করেন।   রাজনৈতিক বিচারের ব্যাখ্যা  'রাজনৈতিক বিচার' শব্দবন্ধের মাধ্যমে লেখক বুঝাতে চেয়েছেন "নৈতিকতা এবং সত্যের ধারণার কোনোরকম আত্মীকরণ হলো এদের কোনো সম্প্রদায়ের চর্চার বিষয়ে পরিণত করা" এবং এই কারণেই কাজটি সমাজ, সরকার এবং নৈতিকতার ব্যাপারে একটি অনুসন্ধান করে। বহু বছর যাবত গডউইন নিশ্চিত ছিলেন যে, “রাজতন্ত্র হল এমন এক সরকার যা অবধারিতভাবে দূর্নীতিগ্রস্ত" এবং সরল একটি সরকারকাঠামো খুঁজতে গিয়ে তিনি বুঝতে পারেন যে, “সরকার প্রাকৃতিকভাবেই স্বাভাবিক মানবীয় বোধের বিরুদ্ধে কাজ করে", যেখানে তিনি রাষ্ট্রবিরোধী মনোভাব দেখান যা পরবর্তীতে নৈরাজ্যবাদে পরিণত হয়।   তথ্যসূত্র   বিষয়শ্রেণী:১৭৫৬-এ জন্ম বিষয়শ্রেণী:১৮৩৬-এ মৃত্যু বিষয়শ্রেণী:১৯শ শতাব্দীর ইংরেজ ঔপন্যাসিক বিষয়শ্রেণী:১৮শ শতাব্দীর ইংরেজ ঔপন্যাসিক বিষয়শ্রেণী:ইংরেজ প্রকাশক বিষয়শ্রেণী:নাস্তিক দার্শনিক বিষয়শ্রেণী:ইংরেজ নাস্তিক বিষয়শ্রেণী:ইংরেজ পুরুষ ঔপন্যাসিক বিষয়শ্রেণী:বস্তুবাদী বিষয়শ্রেণী:১৯শ শতাব্দীর নাস্তিক বিষয়শ্রেণী:১৮শ শতাব্দীর নাস্তিক
দেমেতের দ্বাদশ অলিম্পিয়ানদের মধ্যে অন্যতম। (প্রাচীন গ্রিক ভাষায়: Δημήτηρ দ্যাম্যাত্যার্‌) গ্রিক পুরাণ অনুযায়ী শস্যদেবী, ধরিত্রী দেবী এবং ধরিত্রীর উর্বরতার জন্য পূজনীয় ছিলেন। তার কন্যা পার্সিফোনের কারণে গ্রিক সাহিত্যে দেমেতের একটি উল্লেখযোগ্য চরিত্র। রোমক পুরাণে দেমেতেরের সমতুল্য দেবীর নাম সিরিস।  বিষয়শ্রেণী:গ্রিক পুরাণের চরিত্র  mr:डीमिटर বিষয়শ্রেণী:গ্রিক দেবী বিষয়শ্রেণী:দেবী মা বিষয়শ্রেণী:আদিম শিক্ষক বিষয়শ্রেণী:ঋতু
ড. রতন সিদ্দিকী একজন বাংলাদেশী শিক্ষক, গবেষক, নাট্যকার এবং নাটকে বাংলা একাডেমি সাহিত্য পুরস্কার প্রাপ্ত লেখক।   কর্ম জীবন  রতন সিদ্দিকী জাতীয় শিক্ষাক্রম ও পাঠ্যপুস্তক বোর্ডের দায়িত্বপ্রাপ্ত চেয়ারম্যান ছিলেন।বর্তমানে তিনি রাজধানীর সরকারি তিতুমীর কলেজে বাংলা বিভাগের অধ্যাপক হিসেবে কর্মরত৷  তিনি রাজশাহী বিশ্ববিদ্যালয়ের সাবেক ছাত্র। তিনি বাংলা বিভাগের ছাত্র ছিলেন। তিনি মতিহারে ১৯৮২ থেকে ১৯৮৯ সাল পর্যন্ত অবস্থান করেন। তিনি শের-ই-বাংলা হলের ছাত্র ছিলেন। তিনি রাবি থেকে এমফিল ও পিএইচডি করেন। তিনি উদীচী কেন্দ্রীয় সংসদের সহ-সভাপতি ও বাংলাদেশ প্রগতি লেখক সংঘের সাধারণ সম্পাদক ছিলেন।   সাহিত্যকর্ম   কতিপয় নাট্যকৃতি  গৃহবৈরী (২০১৫)  কালের খেয়া (২০১৪)  প্রমিত বাংলা উচ্চারন অভিধান (মার্চ, ২০১৫)  প্রমিত বাংলা বানান অভিধান (আগস্ট, ২০১৬)  ভ্রান্তি-বিভ্রান্তির দেশভাগ ১ম খন্ড (ফেব্রুয়ারি, ২০১৯)   তথ্যসূত্র   বিষয়শ্রেণী:নাটকে বাংলা একাডেমি সাহিত্য পুরস্কার বিজয়ী বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশী শিক্ষাবিদ বিষয়শ্রেণী:বাঙালি লেখক
মাফাতিহুল গাইব (), বা সাধারণত  আত-তাফসিরুল কাবির (),নামেও পরিচিত, সংক্ষেপে তাফসিরে কাবির নামেও প্রসিদ্ধ, একটি ধ্রুপদী ইসলামিক তাফসির বই, যা দ্বাদশ শতাব্দীর পার্শিয়ান ইসলাম ধর্মতত্ত্ববিদ ও দার্শনিক, ফখরুদ্দীন আল রাযি (মৃত্যু ১২১০) দ্বারা লিখিত । গ্রন্থটি আল কুরআনের একটি ব্যাখ্যা ও তাফসির গ্রন্থ । এটি ৩২ খণ্ডে সমাপ্ত । এই তাফসির গ্রন্থটি ২৮ খণ্ডের তাফসির আল-তাবারি-এর চেয়েও বড়। স্বভাবতই আধুনিক কাজের জন্য এটি একটি রেফারেন্স হিসাবে ব্যবহারযোগ্য এবং তাফসির অধ্যায়নকারীদের কাছে সবিশেষ সমাদৃত । রেফারেন্স হিসাবে ব্যবহারযোগ্য যেমন :  বৈশিষ্ট্য মুফতি মুহাম্মদ তাকি উসমানি লিখেছেন:  মুফতি মুহাম্মদ তাকি উসমানি তার আত্মজীবনীতেও লিখেছেন যে:  মাওলানা সাইয়্যিদ মুহাম্মাদ ইউসুফ বিন্নোরী তার ইয়াতিমাতু-ল-বায়ান প্রবন্ধে লিখেছেন যে তার শ্রদ্ধেয় শিক্ষক সাইয়্যেদ মুহাম্মদ আনোয়ার শাহ কাশ্মীরী বলতেন।:   আরও দেখুন    তাফসির আল-বায়জাবি  তাফসির আল-নিশাপুরি  তাফসীরের তালিকা  সুন্নি গ্রন্থের তালিকা  তথ্যসূত্র  বিষয়শ্রেণী:কুরআনের ব্যাখ্যা বিষয়শ্রেণী:ফখরুদ্দীন আল রাযির বই বিষয়শ্রেণী:সুন্নি তাফসির বিষয়শ্রেণী:১২শ শতাব্দীর আরবি বই
মালয়েশিয়া এয়ারলাইন্স ফ্লাইট ১৭ (এমএইচ১৭/এমএ এস১৭) একটি নিয়মিত যাত্রীবাহী বিমান ফ্লাইট যা নেদারল্যান্ডসের আমস্টারডাম থেকে মালয়েশিয়ার কুয়ালালামপুর যাচ্ছিল; এটি ১৭ জুলাই ২০১৪ ইউক্রেনীয় আকাশ সীমার অন্তর্ভুক্ত হার্বোভ, অধিকৃত দোনেৎস্কে ১৫ জন  কর্মী ও ২৮৩ জন নিয়মিত যাত্রী নিয়ে রাশিয়া-ইউক্রেন সীমান্তের আনুমানিক ২৫ মাইল দূরে বিধ্বস্ত হয়। এতে বিমানের সকলেই মারা যান।   আরও দেখুন     মালয়েশিয়া এয়ারলাইন্স ফ্লাইট ৩৭০   তথ্যসূত্র   বিষয়শ্রেণী:মালয়েশিয়া এয়ারলাইন্সের বিমান দুর্ঘটনা বিষয়শ্রেণী:২০১৪-এর বিমান দুর্ঘটনা বিষয়শ্রেণী:২০১৪-এ নেদারল্যান্ডস বিষয়শ্রেণী:২০১৪-এ ইউক্রেন বিষয়শ্রেণী:২০১৪-এ মালয়েশিয়া বিষয়শ্রেণী:২০১৪-এর হামলা বিষয়শ্রেণী:অস্ট্রেলিয়া–নেদারল্যান্ডস সম্পর্ক